জেরেমি দোকু (; জন্ম: ২৭ মে ২০০২) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার সিটি এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।  বেলজীয় ফুটবল ক্লাব অলিম্পিক ডোর্নের যুব পর্যায়ের হয়ে খেলার মাধ্যমে দোকু ফুটবল জগতে প্রবেশ করেছেন এবং পরবর্তীকালে টুবান্টিয়া বর্খেরহাউট, বেরস্খট এবং আন্ডারলেখটের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, বেলজীয় ক্লাব আন্ডারলেখটের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; আন্ডারলেখটের হয়ে তিনি ৩৪ ম্যাচে ৫টি গোল করেছেন। অতঃপর ২০২০–২১ মৌসুমে তিনি প্রায় ২৬ মিলিয়ন ইউরোর বিনিময়ে ফরাসি ক্লাব রেনেতে যোগদান করেছেন।  ২০১৭ সালে, দোকু বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২০ ম্যাচে ২টি গোল করেছেন।  প্রারম্ভিক জীবন জেরেমি দোকু ২০০২ সালের ২৭শে মে তারিখে বেলজিয়ামের আন্টভের্পে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি ঘানায়ীয় বংশোদ্ভূত।  আন্তর্জাতিক ফুটবল দোকু বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৭ সালের ১৬ই ফেব্রুয়ারি তারিখে তিনি ইংল্যান্ড অনূর্ধ্ব-১৫ দলের বিরুদ্ধে ম্যাচে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। ২০১৮ সালে তিনি বেলজিয়াম অনূর্ধ্ব-১৭ দলের হয়ে ২০১৮ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, উক্ত প্রতিযোগিতার সেমি-ফাইনালে তার দল ইতালি অনূর্ধ্ব-১৭ দলের সাথে ২–১ গোলের ব্যবধানে পরাজিত হয়েছিল। পরবর্তী বছরে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র কোয়ার্টার-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ৫ ম্যাচে ১টি গোল করেছিলেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ৪১ ম্যাচে অংশগ্রহণ করে ১৪টি গোল করেছেন। তিনি ২০১৭ সালের ২৬শে এপ্রিল তারিখে অনুষ্ঠিত প্রীতি ম্যাচে ওয়েলস অনূর্ধ্ব-১৭ দলের বিরুদ্ধে বেলজিয়ামের বয়সভিত্তিক দলের হয়ে প্রথমবারের মতো গোল করেছেন।  ২০২০ সালের ৫ই সেপ্টেম্বর তারিখে, মাত্র ১৮ বছর ৩ মাস ৯ দিন বয়সে, ডান পায়ে ফুটবল খেলায় পারদর্শী দোকু ডেনমার্কের বিরুদ্ধে অনুষ্ঠিত ২০২০–২১ উয়েফা নেশন্স লিগের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় ইউরি তিলেমান্সের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৩ নম্বর জার্সি পরিধান করে আক্রমণভাগের খেলোয়াড় হিসেবে খেলেছেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে দোকু সর্বমোট ৫ ম্যাচে ১টি গোল করেছেন। জাতীয় দলের হয়ে অভিষেকের ৩ দিন পর, বেলজিয়ামের জার্সি গায়ে প্রথম গোলটি করেন; ৮ই সেপ্টেম্বর তারিখে, আইসল্যান্ডের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০২০  ৫  ১ ২০২১  ১  ১ সর্বমোট  ৬  ২  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৮ সেপ্টেম্বর ২০২০  কিং বাউদুইন স্টেডিয়াম, ব্রাসেল্‌স, বেলজিয়াম    ৫–১  ৫–১  ২০২০–২১ উয়েফা নেশন্স লিগ  ২  ৩০ মার্চ ২০২১  ডেন ড্রেফ, লোভেন, বেলজিয়াম    ৪–০  ৮–০  ২০২২ ফিফা বিশ্বকাপ বাছাইপর্ব   তথ্যসূত্র  বহিঃসংযোগ                    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:বেলজীয় পুরুষ ফুটবলার বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:ফ্রান্সে প্রবাসী ফুটবলার বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফ্রান্সে বেলজীয় প্রবাসী ক্রীড়াবিদ বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:ফুটবল উইঙ্গার বিষয়শ্রেণী:বেলজীয় প্রবাসী পুরুষ ফুটবলার